Publication: Magyar Közlöny
Issue: MK-2000-113 (Year: 2000, Number: 113)
Era: 1990-2004
Section: 1995. évi LXV. törvény módosításáról*
Paragraph Index: 143

2. A Központ tevékenysége 2.1. A SECI Központ tevékenységét az országhatárokat átlépő bűnözés megelőzésében és leküzdésében való együttműködésről szóló, a SECI keretében létrejött Megállapodással összhangban fejti ki. 2.2. A SECI Központ az ICPO-Interpol és a Vámügyi Világszervezet által szabályozott eljárásokat és műszaki rendszerét alkalmazza az országhatárokat átlépő bűncselekmények vonatkozásában a Közös Együttműködési Bizottság által megállapított információkategóriák átadásához, tárolásához, megkereséséhez, visszakereséséhez és elemzéséhez. 2000/113. szám 2.3. A SECI Központ ad hoc munkamegbeszéléseket szervez, továbbá a helyzettől függően és a belső jognak megfelelően operatív tevékenységeket is támogat a részes államokban azok kérésére. 2.4. A SECI Központba kinevezett összekötő tisztek kinevezése, illetve visszahívása érdekében a Felek írásban értesítik a SECI Központ Igazgatóját, aki ezt követően értesíti a Közös Együttműködési Bizottságot.

Source: https://magyarkozlony.hu/hivatalos-lapok/eabf0ec928de3e2e35e4a7a4641e1f88d60df2a8/dokumentumok/f9d2f19cdd19a2cfc7f2cae55bdc116fa655ba2e/letoltes